PLANB เป๋าตุง! โกยกำไรปี 58 เพิ่มขึ้นเกือบเท่าตัว
PLANB เป๋าตุง! โกยกำไรปี 58 กว่า 400 ลบ. เพิ่มขึ้น 93.73% จากปีก่อนที่มีกำไร 206.58 ลบ. โดยปัจจัยที่ทำให้รายได้เพิ่มขึ้นมาจากการรับรู้รายได้ของ Hello เพิ่มขึ้นเท่าตัว และรายได้จากสื่อดิจิตอลยังโตในอัตราสูง
18 ก.พ. 2559

บริษัท แพลน บี มีเดีย จำกัด (มหาชน) หรือ PLANB รายงานผลการดำเนินงานประจำปี 2558 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ400.21 ล้านบาท หรือมีกำไรสุทธิ 0.12 บาทต่อหุ้น เพิ่มขึ้น 93.73% จากช่วงเดียวกันของปีก่อนที่มีกำไรสุทธิ 206.58 ล้านบาท หรือมีกำไรสุทธิ 0.08 บาทต่อหุ้น
ทั้งนี้ จากผลการดำเนินงานในปี 58 มีกำไรเพิ่มขึ้น เป็นผลมาจากบริษัทรายได้จากการให้บริการเพิ่มขึ้น โดยปัจจัยหนุนหลักมาจากการรับรู้รายได้จาก Hello เพิ่มขึ้นเท่าตัว และรายได้จากสื่อดิจิตอลยังโตในอัตราสูง